CELEX: 62008TN0483
Language: bg
Date: 2008-11-11 00:00:00
Title: Дело T-483/08: Жалба, подадена на 11 ноември 2008 г.  — Giordano Enterprises/СХВП — José Dias Magalhães & Filhos (GIORDANO)

24.1.2009   
            
            
               BG
            
            
               Официален вестник на Европейския съюз
            
            
               C 19/30
            
         Жалба, подадена на 11 ноември 2008 г. — Giordano Enterprises/СХВП — José Dias Magalhães & Filhos (GIORDANO)
   (Дело T-483/08)
   (2009/C 19/58)
   Език на жалбата: английски
   Страни
   
      Жалбоподател: Giordano Enterprises Ltd (Jalan Merdeka, Малайзия) (представител: M. Nentwig, lawyer)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: José Dias Magalhães & Filhos Lda (Arrifana, Португалия)
   Искания на жалбоподателя
   
               —
            
            
               да се отмени решението на втори апелативен състав на Службата за хармонизация във вътрешния пазар (марки и дизайни) от 28 юли 2008 г., прието по преписка R 1864/2007-2, в частта, в която се отхвърля жалбата на жалбоподателя, и
            
         
               —
            
            
               да се осъди СХВП да заплати съдебните разноски.
            
         Правни основания и основни доводи
   
      Заявител на марката на Общността: жалбоподателят
   
      Марка на Общността, предмет на спора: словната марка „GIORDANO“ за стоки от класове 18 и 25
   
      Притежател на марката или знака, на която/който е направено позоваване в процедурата по възражението: другата страна в производството пред апелативния състав
   
      Марка или знак, на която/който е направено позоваване в подкрепа на възражението: португалската словна марка „GIORDANO“ за стоки от клас 25, регистрирана под № 322 534
   
      Решение на отдела по споровете: частично уважава възражението
   
      Решение на апелативния състав: отменя решението на отдела по споровете в частта, в която се уважава възражението за някои стоки от клас 18, и отхвърля жалбата в останалата част
   
      Изложени правни основания: Нарушение на член 8, параграф 1, буква б) от Регламент № 40/94 на Съвета, доколкото апелативният състав неправилно е заключил, че е налице вероятност от объркване между съответните марки; нарушение на член 42 от Регламент № 40/94 на Съвета, както и на Правило 15 от Регламент № 2868/95 на Комисията (1), доколкото апелативният състав неправилно е приел решение съгласно член 8, параграф 1, буква а) от Регламент № 40/94 на Съвета, при положение че другата страна в производството пред апелативния състав основава възражението си само на член 8, параграф 1, буква б) от Регламент № 40/94 на Съвета.
   
      (1)  Регламент (ЕО) № 2868/95 на Комисията от 13 декември 1995 година за прилагане на Регламент (ЕО) № 40/94 на Съвета относно марката на Общността (ОВ L 303, 1995 г., стр. 1; Специално издание на български език, 2007 г., глава 17, том 1, стр. 189).